open-index/open-wikipedia-markdown huggingface dataset:
ลัวะ

**ลัวะ** เป็นกลุ่มชาติพันธุ์ตระกูลมอญ-เขมร ของกลุ่มตระกูลภาษาออสโตรเอเชียติก ซึ่งตั้งถิ่นฐานอยู่ทางภาคเหนือของประเทศไทย บริเวณจังหวัดน่าน พะเยา เชียงราย และยังพบชาวลัวะในประเทศลาวบริเวณชายแดนทางทิศตะวันตกของแขวงไชยบุรีซึ่งลัวะในบริเวณนี้นั้น แบ่งออกตามภาษาได้อีก 3 กลุ่ม คือ ลัวะไปร ลัวะมัล และลัวะอะจูล ซึ่งเป็นกลุ่มที่เล็กที่สุด

## ประวัติ
ลัวะในจังหวัดน่านและในแขวงไชยบุรีของลาวจัดว่าเป็นกลุ่มชาติพันธุ์ดั้งเดิมกลุ่มหนึ่งซึ่งตั้งถิ่นฐานบริเวณนี้มานานแล้ว พระสงฆ์ผู้แต่งตำนานล้านนาได้บันทึกถึงเรื่องราวของกลุ่มชาติพันธุ์ลัวะไว้มากกว่าชาติพันธุ์กลุ่มอื่น ความสัมพันธ์ระหว่างลัวะและไทยวนในล้านนามีมานานแล้ว อย่างน้อยตั้งแต่สมัยพญามังรายสร้างเมืองเชียงใหม่ (พ.ศ. 1839) ความสัมพันธ์นี้ได้สืบต่อมาจนถึงรัตนโกสินทร์หรือสมัยเจ้ากาวิละ

บ้างสันนิษฐานว่า ลัวะเป็นพวกเดียวกับเผ่าว้าที่มีภูมิลำเนาอยู่ในมณฑลยูนานและตามลุ่มแม่น้ำสาละวินในรัฐฉานของพม่า อีกข้อสันนิษฐาน คือ ละว้าที่อาศัยอยู่บริเวณทางตอนใต้ของจีนและตอนเหนือของประเทศไทย เป็นบรรพบุรุษของ 2 กลุ่ม คือ ลัวะอยู่ในล้านนา หรือตอนบนของประเทศไทยและละว้าอยู่ในภาคกลางของสยาม

เมื่อมีการแบ่งพรมแดนไทยและลาว ทำให้ชาวลัวะที่ไปมาหาสู่กันแยกออกจากกันด้วยพรมแดน พบว่ามีชาวลัวะจากลาวอพยพเข้ามาในไทยบริเวณจังหวัดน่าน 2 ครั้ง คือ พ.ศ. 2419 เนื่องจากชนกลุ่มน้อยในลาวถูกกดขี่จากการปกครอง อีกครั้งราว พ.ศ. 2517–2518 เนื่องจากหนีภัยคอมมิวนิสต์ในลาว

## ชื่อและการบันทึก
คัมภีร์ใบลานและเอกสารหลักฐานทางประวัติศาสตร์ชั้นต้นของล้านนาเกือบทุกประเภทกล่าวถึงชาวลัวะ เช่น ตำนานเมืองเชียงใหม่ ตำนานศาสนา ตำนานพระธาตุ ศิลาจารึก ตำนานล้านนาเรียกชื่อแตกต่างกันไปหลายชื่อว่า "ลัวะ" และ "ว้า" ภาษาบาลีเรียกว่า "มิลักขุ" หรือ "มิลักขะ" บางตำนานเรียกว่า "ทมิฬ" หรือ "ทมิล" เรียกตนเองว่า "ละเวือะ" หรือ "ลวือ" จารึกล้านนากล่าวถึงลัวะน้อยมาก มีเพียง 2–3 หลัก เกี่ยวกับการถวายลัวะเป็นทาสของวัด หรือ "ข้าวัด"

ชาวลัวะมีชื่อที่ทางราชการเรียกว่า *ถิ่น* หรือ *ข่าถิ่น* แต่ชาวลัวะเองรู้สึกไม่ชอบเพราะรู้สึกว่าเป็นคำดูถูก หากให้เรียกระหว่าง 2 คำ ชาวลัวะยอมรับคำว่า ลัวะ มากกว่า

## วัฒนธรรม
ชาวลัวะมีภาษาเป็นของตนเอง คือ ภาษาลัวะ แต่เดิมมีการนับถือผี โดยเฉพาะผีเสื้อบ้าน และผีบรรพบุรุษ ภายหลังเมื่อมีปฏิสัมพันธ์กับคนพื้นราบ จึงได้มีการนับถือพระพุทธศาสนาควบคู่ไปกับความเชื่อดั้งเดิม ซึ่งยังเหลือร่องรอยศาสนาพุทธยุคเก่าที่ผสมผสานกับความเชื่อด้านการนับถือผีในบางท้องถิ่นแถบภาคเหนือของไทย เช่น การฉันอาหารเย็นของพระสงฆ์ การนำคาถาพุทธคุณมาทำยันต์ไล่ผี เข้าใจว่าเป็นอิทธิพลของนิกายตันตระหรือมันตรายาน ซึ่งได้รับก่อนการรับนิกายเถรวาท และซึมซับรับวัฒนธรรมจากกลุ่มชาติพันธุ์ไทเข้าไปใช้ในชีวิตประจำวัน

## อ้างอิง

หมวดหมู่:กลุ่มชาติพันธุ์ในประเทศไทย
หมวดหมู่:กลุ่มชาติพันธุ์ในประเทศลาว
ศฤติ ฌา

**ศฤติ ฌา** ( เกิดวันที่ 26 กุมภาพันธ์ 1986) เป็นนักแสดงหญิงชาวอินเดีย มีชื่อเสียงจากการรับบทเป็น **ปราเกีย อะโรร่า** จากกละครเรื่อง *[[Kumkum Bhagya]]* และละครเรื่องนี้ ที่ทำให้เธอได้รางวัล *อินเดียน เทลลี อะวอดส์ สาขานักแสดงนำหญิงยอดเยี่ยม*,* ITA อะวอดส์ สาขานักแสดงละครหญิงยอดเยี่ยม* และ*โกล์ด อะวอดส์ สาขานักแสดงนำหญิงยอดเยี่ยม*

## ผลงานการแสดงด้านละครโทรทัศน์

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น

*
*
ซัมเมอร์โกสต์

***ซัมเมอร์โกสต์*** () เป็นภาพยนตร์อนิเมะญี่ปุ่นขนาดสั้น สร้างโดย Flat Studio และกำกับโดย loundraw ออกฉายที่โรงภาพยนตร์ในประเทศญี่ปุ่นเมื่อวันที่ 12 พฤศจิกายน พ.ศ. 2564 ออกฉายในประเทศไทยในวันที่ 17 กุมภาพันธ์ พ.ศ. 2565

## นักพากย์
* ชิอากิ โคบายาชิ พากย์เป็น ซุงิซากิ โทโมยะ
* มิยูริ ชิมาบูกูโระ พากย์เป็น ฮารุคาวะ อาโออิ
* โนบูนางะ ชิมาซากิ พากย์เป็น โคบายาชิ เรียว
* รินะ คาวาเอ พากย์เป็น ซาโต้ อายาเนะ

## อ้างอิง

## แหล่งข้อมูลอื่น
*  
* ภาพยนตร์อนิเมะ ''ซัมเมอร์โกสต์'' ที่ฟลิกเซอร์
* 

หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์อนิเมะที่ออกฉายในปี พ.ศ. 2564
หมวดหมู่:ภาพยนตร์ภาษาญี่ปุ่น
วัดท่าอิฐ (จังหวัดสิงห์บุรี)

**วัดท่าอิฐ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่างาม อำเภออินทร์บุรี จังหวัดสิงห์บุรี ที่ดินตั้งวัดเนื้อที่ 15 ไร่ 24 ตารางวา ทิศตะวันตกติดต่อกับแม่น้ำเจ้าพระยา มีโรงเรียนประถมศึกษาและสถานีอนามัย ตั้งอยู่ที่วัดนี้ด้วย

วัดท่าอิฐตั้งวัดเมื่อ พ.ศ. 2417 ได้รับพระราชทานวิสุงคามสีมาเมื่อวันที่ 22 เมษายน พ.ศ. 2451 เขตวิสุงคามสีมากว้าง 14 เมตร ยาว 20 เมตร

อาคารเสนาสนะที่สำคัญ ได้แก่ อุโบสถกว้าง 14 เมตร ยาว 20 เมตร สร้างเมื่อ พ.ศ. 2472 โครงสร้างก่ออิฐถือปูน ศาลาการเปรียญกว้าง 18 เมตร ยาว 20 เมตร สร้างเมื่อ พ.ศ. 2469 เป็นอาคารไม้ หอสวดมนต์กว้าง 13 เมตร สร้างเมื่อ พ.ศ. 2466 เป็นอาคารไม้ กุฏิสงฆ์ จำนวน 6 หลัง เป็นอาคารไม้ สำหรับปูชนียวัตถุมี พระประธานในอุโบสถ พระพุทธรูปอื่น มีซุ้มหลวงพ่อขาวองค์เล็กอยู่ใต้ต้นโพธิ์ เจดีย์เก่า ฐานมีรูปทรงสี่เหลี่ยมขนาดกว้าง 5 เมตร และสูงราว 4 เมตร เจดีย์มีอิฐตราประทับเป็นตัวอักษร *KUIHEN CLEE* หรือ กุยเฮงหลี จึงสันนิษฐานว่าเจดีย์คงสร้างในสมัยพระบาทสมเด็จพระมงกุฎเกล้าเจ้าอยู่หัว

## อ้างอิง

ท่าอิฐ
วัดไชยภูมิธาราม

**วัดไชยภูมิธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองฉะเชิงเทรา จังหวัดฉะเชิงเทรา ที่ดินตั้งวัดมีเนื้อที่ 21 ไร่ 1 งาน 29 ตารางวา และมีที่ธรณีสงฆ์อีกหนึ่งแปลง เนื้อที่ 24 ไร่ (โดยประมาณ) ปัจจุบันมีพระอธิการทองหยิบ ปญญาปยุตโต เป็นเจ้าอาวาส

วัดไชยภูมิธาราม หรือชาวบ้านเรียกว่า **วัดท่าอิฐ** มีเรื่องเล่ากันว่าในสมัยกรุงศรีอยุธยาตอนปลายมีพ่อค้าขายอิฐมอญทางเรือล่องมาตามลำน้ำเจ้าพระยาและแม่น้ำบางปะกง ได้มาพักขึ้นที่ชายฝั่ง ณ ท่าน้ำของวัดแห่งนี้ ชาวบ้านจึงเรียกว่า "วัดท่าอิฐ" ภายหลังเปลี่ยนชื่อมาเป็น "วัดไชยภูมิธาราม" วัดได้รับพระราชทานวิสุงคามสีมา เมื่อ พ.ศ. 2485
thumb|left|''หลวงพ่อสมปรารถนา'' ภายในวัด
วัดมีพระพุทธรูปองค์ใหญ่เป็นพระพุทธรูปปางมารวิชัย หรือ *หลวงพ่อสมปรารถนา* หน้าตักกว้าง 10 เมตร สูงประมาณ 24 เมตร ส่วนด้านล่างองค์พระใหญ่เป็นอาคารอเนกประสงค์ โดยมีเสาใหญ่รององค์พระ 12 ต้น และเสาต้นเล็กรอบองค์พระ 87 ต้น รวมทั้งหมด 99 ต้น 

## อ้างอิง

ไชยภูมิธาราม
ฮอร์โมนสเตอรอยด์

**ฮอร์โมนสเตอรอยด์** () คือสารสเตอรอยด์ที่ทำหน้าที่เป็นฮอร์โมน แบ่งออกได้เป็น 2 ชนิดหลักๆ คือ คอร์ติโคสเตอรอยด์ (ส่วนใหญ่ถูกสร้างขึ้นที่ต่อมหมวกไตส่วนนอก) และ สเตอรอยด์เพศ (ส่วนใหญ่ถูกสร้างขึ้นที่ต่อมเพศหรือรก) และยังสามารถแบ่งแยกย่อยออกตามตัวรับที่ฮอร์โมนไปออกฤทธิ์ โดยคอร์ติโคสเตอรอยด์แบ่งออกเป็นกลูโคคอร์ติคอยด์และมิเนอราโลคอร์ติคอยด์ ส่วนสเตอรอยด์เพศแบ่งออกเป็นแอนโดรเจน เอสโตรเจน และโพรเจสเทอโรน
## อ้างอิง

## แหล่งข้อมูลอื่น
* An animated and narrated tutorial about nuclear receptor signaling
*Virtual Chembook
*stedwards.edu
*How Steroid Hormones Work

หมวดหมู่:ฮอร์โมนสเตอรอยด์
หมวดหมู่:สเตอรอยด์
วัดถ้ำผาจม

**วัดถ้ำผาจม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงพางคำ อำเภอแม่สาย จังหวัดเชียงราย ตั้งอยู่บนเทือกเขาดอยนางนอน

วัดถ้ำผาจมตั้งวัดเมื่อวันที่ 17 กรกฎาคม พ.ศ. 2526 ได้รับพระราชทานวิสุงคามสีมาเมื่อ พ.ศ. 2526 โดยราว พ.ศ. 2516 สมเด็จพระสังฆราชเจ้า กรมหลวงชินวราลงกรณ เสด็จมายังถ้ำผาจมและตรัสถามหลวงพ่อวิชัยว่าได้ขึ้นทะเบียนเป็นวัดหรือยัง หลวงพ่อวิชัยกราบทูลไปว่ายังไม่ได้จดทะเบียน สมเด็จพระสังฆราชเจ้า กรมหลวงชินวราลงกรณจึงตรัสสั่งให้นายสมหวัง คล่องการเขียน ซึ่งเป็นเลขานุการกรมศาสนาในขณะนั้น ให้ทำรายการขอสร้างวัดและจัดตั้งเป็นวัดถ้ำผาจม จนได้ตั้งเป็นวัดเมื่อ พ.ศ. 2526

วัดเคยเป็นที่ธุดงค์กัมมัฎฐานของหลวงปู่มั่น ภูริทตฺโต ปัจจุบันมีรูปปั้นของพระอาจารย์มั่น ภูริทตฺโต ประดิษฐานไว้บนดอยด้วย มีถ้ำพญานาค กล่าวกันว่าเป็นที่อยู่ของพญานาค 2 ตัว ภายในถ้ำผาจมมีหินงอกหินย้อยอยู่ตามผนังและเพดานถ้ำ ภายในถ้ำมีพระไสยาสน์และหลวงพ่อสายรุ้ง นอกจากนี้ยังมีพิพิธภัณฑ์พระธาตุที่รวบรวมพระบรมสารีริกธาตุ พระธาตุ อัฐิ เกศา และสิ่งที่เกี่ยวเนื่องกับครูบาอาจารย์องค์ต่าง ๆ ในเมืองไทย และมีการจัดแสดงเครื่องปั้นดินเผาโบราณ บนยอดเขาสูงสุดซึ่งเป็นที่ตั้งของ *พระพุทธพิชิตมารประทานพร*

## อ้างอิง

ถ้ำผาจม
Aenictus longi

***Aenictus longi*** เป็นชนิดของมดทหารสีเบจแทนี่พบในประเทศบังกลาเทศและอินเดีย มดชนิดนี้แบ่งออกเป็น 2 ชนิดย่อยคือ *Aenictus longi longi* และ *Aenictus longi taivanae* 

## อ้างอิง

หมวดหมู่:วงศ์ย่อยมดเสี้ยนดิน
หมวดหมู่:อันดับ Hymenoptera ในทวีปเอเชีย
Aenictus luteus

***Aenictus luteus*** เป็นชนิดของมดทหารสีน้ำตาลที่พบในประเทศเซียร์ราลีโอนและโกตดิวัวร์

## อ้างอิง

หมวดหมู่:วงศ์ย่อยมดเสี้ยนดิน
หมวดหมู่:อันดับ Hymenoptera ในทวีปแอฟริกา
Aenictus mentu

***Aenictus mentu*** เป็นชนิดของมดทหารสีน้ำตาลที่พบในประเทศซูดาน

## อ้างอิง

หมวดหมู่:วงศ์ย่อยมดเสี้ยนดิน
หมวดหมู่:อันดับ Hymenoptera ในทวีปแอฟริกา
เฟย์ (แก้ความกำกวม)

**เฟย์** อาจหมายถึง

* เฟย์ (Fay) - เป็นชื่อของคนทั่วไป
* เฟย์ (Faye) - เป็นชื่อของคนทั่วไป
* เฟย์ (Fey) - เป็นชื่อของคนทั่วไป
* เฮอริเคนเฟย์ (Hurricane Fay)

## บุคคล
* ทีนา เฟย์ (Tina Fey)
* โจนาธาน เฟย์ (Jonathan Fay)
* เฟย์ ดันนาเวย์ (Faye Dunaway)
* พรปวีณ์ นีระสิงห์
* เฟย์ อัศเวศน์ (Fay Asavet)
* เฟย์ เบนเตอร์ (Fay Bainter)

## ตัวละครในบันเทิงคดี
* เฟย์ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
* เฟย์ ดี ฟลอไรท์ (Fay D. Flourite) - ตัวละครจากเรื่องสึบาสะ สงครามเทพข้ามมิติ
* เฟย์ รูน (Fey Rune) - ตัวละครจากเรื่องนักเตะแข้งสายฟ้า GO

## ดูเพิ่ม
* รอนนี (แก้ความกำกวม)

หมวดหมู่:หน้าแก้ความกำกวมชื่อสถานที่
หมวดหมู่:ชื่อ
หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:นามสกุล
รายชื่อการแสดงสดของของแบล็กพิงก์

แบล็กพิงก์ เกิร์ลกรุปเกาหลีใต้ได้แสดงทัวร์คอนเสิร์ตมาแล้วสี่ครั้ง (สามครั้งเป็นคอนเสิร์ตรอบโลก) คอนเสิร์ตแบบรอบเดียวสองครั้ง และพบปะกับแฟนเพลงอีกหนึ่งครั้ง ในเดือนกรกฎาคม 2017 แบล็กพิงก์จัดการแสดงเปิดตัว ณ สนามกีฬาต่อสู้ญี่ปุ่นในโตเกียว ต่อหน้าแฟนเพลงนับ 14,000 คน วงออกทัวร์ครั้งแรกชื่อ แบล็กพิงก์อะรีนาทัวร์ เริ่มตั้งแต่เดือนกรกฎาคม 2018 จัดขึ้น 8 รอบตลอดการทัวร์ในประเทศญี่ปุ่น โดยมีผู้ชมมากกว่า 125,000 คน ในเดือนพฤศจิกายน ปีเดียวกัน แบล็กพิงก์เริ่มทัวร์คอนเสิร์ตรอบโลกครั้งแรกชื่อ อินยัวร์แอเรีย ในโซล ซึ่งจัดขึ้น 36 รอบใน 18 ประเทศในเอเชีย อเมริกาเหนือ ยุโรป และโอเชียเนีย ทัวร์ดังกล่าวมีผู้ชมมากเป็นประวัติการณ์และกลายเป็นทัวร์ที่ประสบความสำเร็จสูงสุดของเกิร์ลกรุปเคป็อป

## ทัวร์คอนเสิร์ต

## คอนเสิร์ตแบบรอบเดียว

## คอนเสิร์ตเสมือนจริง

## พบปะกับแฟนคลับ

## เทศกาลดนตรี

## งานประกาศรางวัล

## รายการโทรทัศน์

## การแสดงสดอื่น ๆ

## อ้างอิง

หมวดหมู่:แบล็กพิงก์
หมวดหมู่:รายชื่อทัวร์คอนเสิร์ต
หมวดหมู่:รายชื่อทัวร์คอนเสิร์ตของศิลปินเกาหลีใต้
ผลงานวีดิทัศน์ของแบล็กพิงก์

นี่คือผลงานวีดิทัศน์ของเกิร์ลกรุปเกาหลีใต้ แบล็กพิงก์

## มิวสิกวิดีโอ

## ดีวีดีและบลูเรย์

## การเผยแพร่อื่น ๆ

## ดูเพิ่ม
*ผลงานเพลงของแบล็กพิงก์

## อ้างอิง

## แหล่งข้อมูลอื่น
*ช่องทางการ บนยูทูบ

หมวดหมู่:แบล็กพิงก์
กัลเลรีอาอุมแบร์โตปรีโม

**กัลเลรีอาอุมแบร์โตปรีโม** () เป็นศูนย์การค้าสาธารณะในนาโปลี ประเทศอิตาลี ตั้งอยู่ตรงข้ามโรงละครซันการ์โล สร้างขึ้นในปี 1887–1890 และถือเป็นอาคารแรกที่สร้างขึ้นตามโครงการ *[[รีซานาเมนโต]]* หรือโครงการวางแผนเมืองนาโปลีใหม่ที่กินเวลานานหลายทศวรรษ อาคารนี้เป็นผลงานออกแบบของเอมานูเอเล รอกโก ตามสถาปัตยกรรมแบบสตีเลอุมแบร์ตีโน ชื่อของศูนย์การค้าตั้งตามพระเจ้าอุมแบร์โตที่ 1 กษัตริย์อิตาลีในเวลานั้น

ในปัจจุบัน ยูเนสโกได้ขึ้นทะเบียนกัลเลรีอาอุมแบร์โตปรีโมเป็นแหล่งมรดกโลกในฐานะส่วนหนึ่งของศูนย์กลางประวัติศาสตร์นาโปลี

## อ้างอิง

หมวดหมู่:สิ่งก่อสร้างในนาโปลี
นางสาวส้มหล่น

***นางสาวส้มหล่น*** เป็นละครรีเมคยอดนิยมออกอากาศทางช่อง 7HD ครั้งแรกเมื่อในปี พ.ศ. 2548 เป็นละครแนวตลกและเป็นเนื้อเรื่องเกี่ยวกับหญิงสาวสู้ชีวิตและตามหาผู้ให้กำเนิดเพื่อจะได้เข้าไปประกวดเป็นนางงามเพื่อลืมทุกอย่างและเรื่องราวในอดีตและอุปสรรคต่าง ๆ ได้พบกับหนุ่มทายาทเจ้าโรงแรมชื่อดังที่คอยให้ช่วยเหลือจึงเป็นสายใยด้วยรักแท้เป็นละครแนวโรแมนติก, คอมเมดี้ได้รับโอกาสนำกลับมาสร้างเป็นละครโทรทัศน์ไทยอีกครั้งจากบทประพันธ์เกตุวดีและได้ถูกนำมาสร้างเป็นละครโทรทัศน์ไทย ออกอากาศทางช่อง 7HD มาแล้ว 2 ครั้งด้วยกัน

## การสร้างเป็นละครโทรทัศน์

***นางสาวส้มหล่น*** ถูกสร้างเป็นละครโทรทัศน์ไทยครั้งแรกเมื่อในปี พ.ศ. 2548 โดยผู้จัดละคร สยม สังวริบุตร และ นุสรา สังวริบุตร ผลิตโดยบริษัท ดีด้า วิดีโอ โปรดักชั่น จำกัด โดยบทประพันธ์ เกตุวดี และโดยบทโทรทัศน์ วรพันธ์ รวี กำกับการแสดงโดยจรูญ ธรรมศิลป์ นำแสดงโดย วีรภาพ สุภาพไพบูลย์, ไปรยา สวนดอกไม้, วรพรต ชะเอม, รติพงษ์ ภู่มาลี, อาริษา วิลล์ ออกอากาศครั้งแรกเมื่อวันที่ 23 เมษายน - 28 พฤษภาคม พ.ศ. 2548 ออกอากาศทุกวันศุกร์-เสาร์- อาทิตย์ เวลา 20.25 น.ออกอากาศทางสถานีโทรทัศน์สีกองทัพบกช่อง 7 ในช่วงละครหลังข่าวภาคค่ำ

ครั้งที่ 2 ละคร *นางสาวส้มหล่น* ได้นำกลับมาสร้างเป็นละครโทรทัศน์ไทยอีกครั้งในปี พ.ศ. 2565 โดยนำมาตีความในมุมมองใหม่ และมีการปรับเปลี่ยนเพิ่มเติมเนื้อเรื่องและตัวละคร ออกอากาศในช่วงละครก่อนข่าวภาคค่ำ ผลิตโดย บริษัท มากกว่าฝัน จำกัด โดยบทประพันธ์เกตุวดีและโดยบทโทรทัศน์ พลพล พงษ์แพทย์ กำกับการแสดงโดย วีรภาพ สุภาพไพบูลย์ นำแสดงโดย วรากร ศวัสกร, พัชร์สิตา อธิอนันตศักดิ์, กฤษฎา สุภาพพร้อม, สมิตพงศ์ สกุลพงศ์ชัย, อังคณา วรรัตนาชัย ออกอากาศทุกเย็นวันจันทร์-ศุกร์ เวลา 18.45 น. เมื่อวันที่ 17 มกราคม – 25 กุมภาพันธ์ พ.ศ. 2565 ทางช่อง 7HD

### งานสร้างละครโทรทัศน์

ผู้เขียนบทละครโทรทัศน์ไทยเรื่องนี้คือ วรพันธ์ รวี ที่เคยทำงานให้กับละคร *[[ธิดาวานร]]* และหลาย ๆ เรื่อง วิธีการทำงานเริ่มต้นตั้งแต่อ่านบทประพันธ์ให้จบ แล้วจึงค่อย ๆ เรียบเรียงตามเส้นเวลาของเรื่อง เสร็จแล้วจึงทำความรู้จักกับตัวละคร และบริบทสังคม ตัดรายละเอียดเหตุการณ์ที่ไม่สำคัญออกหรือแก้ไข นำมายุบรวมกับอีกเหตุการณ์ หรือบางเหตุการณ์ไม่มีความแข็งแรงพอ ก็อาจเพิ่มเติม ขณะเดียวกันก็มีการตัดบางตัวละครในนิยายออก

แนวคิดการสร้างละครเรื่องนี้โดยทีมงานบริษัท มากกว่าฝัน จำกัด และวีรภาพ สุภาพไพบูลย์, ศิริพิชญ์ วิมลโนช ได้รับแรงบันดาลใจจากโดยผู้จัด วีรภาพ สุภาพไพบูลย์ เคยได้รับโอกาสร่วมแสดงในละคร *นางสาวส้มหล่น* เมื่อในปี พ.ศ. 2548 ในบทบาท "ศิลา" แสดงคู่กับ ไปรยา สวนดอกไม้ ในบทบาท "สราสินี" / "ส้ม" ในช่วงยุคนั้นเป็นละครหลังข่าวภาคค่ำ ได้รับกระแสตอบรับที่ดี ภายหลังผู้จัด วีรภาพ สุภาพไพบูลย์ จึงได้นำละคร *นางสาวส้มหล่น* นำกลับมารีเมคใหม่ในต้นฉบับในปี พ.ศ. 2565 นำแสดงโดย วรากร ศวัสกร ในบทบาท "ศิลา" ทายาทลูกเจ้าของโรงแรมชื่อดัง และ พัชร์สิตา อธิอนันตศักดิ์ ในบทบาท "สราสินี" / "ส้ม" หญิงสาวสู้ชีวิตที่หลงรักในการเข้าสู่เวทีประกวดนางงาม และนักแสดงร่วมอีกจำนวนมาก เป็นต้น

สถานที่ถ่ายทำละครเรื่องนี้ ได้แก่ ห้างสรรพสินค้า,  และ กรุงเทพมหานคร
## นักแสดง

## อ้างอิง

## แหล่งข้อมูลอื่น
*เรื่องละคร นางสาวส้มหล่น (พ.ศ. 2565)mgronline.com

หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2548
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์โดยดีด้า
หมวดหมู่:ละครโทรทัศน์ที่กำกับโดย จรูญ ธรรมศิลป์
หมวดหมู่:ละครโทรทัศน์ที่กำกับโดย วีรภาพ สุภาพไพบูลย์
อี. เอ็ม. เอส. นัมพูทรีปาท

**เอลมกุลัม มนักกัล ศังกรัน นัมพูทรีปาท** (อักษรโรมัน: Elamkulam Manakkal Sankaran Namboodiripad, 13 มิถุนายน 1909 – 19 มีนาคม 1998) หรือรู้จักกันทั่วไปว่า **อีเอ็มเอส** (EMS) เป็นนักการเมืองและนักทฤษฎีคอมมิวนิสต์ชาวอินเดีย มุขยมนตรีรัฐเกรละคนที่หนึ่งจากปี 1957–1959 และอีกวาระในปี 1967–1969 ขณะเป็นสมาชิกพรรคคอมมิวนิสต์อินเดีย (CPI) เขาเป็นมุขยมนตรีประจำรัฐคนแรกของอินเดียที่ไม่ได้มาจากพรรคคองเกรส ในปี 1964 เขาได้รวมตัวสมาชิกจำนวนหนึ่งแยกตัวออกจากพรรค CPI เพื่อตั้งพรรคคอมมิวนิสต์อินเดีย (มาร์กซิสต์) (CPI(M))

ขณะเป็นมุขยมนตรี เขาเป็นผู้ริเริ่มการปฏิรูปครั้งรุนแรงด้านการศึกษาและที่ดินในรัฐเกรละ ซึ่งต่อมาเป็นที่รู้จักในชื่อเกรละโมเดล และถูกนำมาใช้เป็นมาตรฐานการพัฒนาของรัฐอื่น ๆ ในประเทศ เขาและพรรคคอมมิวนิสต์ (มาร์กซิสต์) ที่เขาตั้งขึ้นนั้นถือว่ามีส่วนอย่างมากในการพัฒนาการเมืองของอินเดียสู่ระบบที่ใช้การร่วมมือกันระหว่างพรรคการเมืองต่าง ๆ

ในปี 1992 เขาปฏิเสธการรับปัทมาภูษาณ เครื่องอิสริยาภรณ์ของรัฐบาลอินเดียระดับสูงสุดสำหรับพลเมือง เนื่องจากเขายึดมั่นในการปฏิเสธการยกย่องจากรัฐ

## อ้างอิง

หมวดหมู่:นักการเมืองอินเดีย
หมวดหมู่:บุคคลจากรัฐเกรละ
หมวดหมู่:นักลัทธิมาร์กซ์
อนุสรณ์สถานการก่อการกำเริบของประชาชนแห่งบานิยาและกอร์ดูน

**อนุสรณ์สถานการก่อการกำเริบของประชาชนแห่งบานิยาและกอร์ดูน** () หรือเรียกสั้น ๆ ว่า **อนุสรณ์สถานเปตรอวากอรา** () เป็นอนุสรณ์สถานสงครามโลกครั้งที่สอง ตั้งอยู่บนเวลิกีเปตรอวัตส์ (Veliki Petrovac) ซึ่งเป็นจุดสูงสุดของภูเขาเปตรอวากอราในตอนกลางของประเทศโครเอเชีย สร้างขึ้นเพื่อระลึกถึงเหยื่อและผู้มีส่วนร่วมในการเคลื่อนไหวเพื่อก่อการกำเริบและต่อต้านนาซีในกอร์ดูน (Kordun) และบานิยา (Banija)

ในอดีต ยอดสูงสุดของอนุสรณ์สามารถขึ้นไปเพื่อชมทิวทัศน์ที่มองเห็นสโลวีเนีย, บอสเนีย และซาเกร็บได้ นับตั้งแต่ปี 1991 และสงครามการประกาศเอกราชโครเอเชียเริ่มต้นขึ้น อนุสรณ์ถูกทิ้งร้างและถูกทำลายบางส่วน ปัจจุบันอยู่ในสภาพทรุดโทรมและขาดการใส่ใจดูแลอย่างหนัก

## อ้างอิง

## แหล่งข้อมูลอื่น

* Spomenik Vojina Bakića na Petrovoj gori oronuli kostur pred raspadom (29 December 2013) , Retrieved 7 November 2014.
* Spomenik Database - Petrova Gora Monument educational & historical resource
* Photos of the location from 2017

หมวดหมู่:อนุสรณ์สถานสงครามโลกครั้งที่สอง
หมวดหมู่:สิ่งก่อสร้างในประเทศโครเอเชีย
หมวดหมู่:เทศมณฑลการ์ลอวัตส์
อาสนวิหารพระหฤทัย (ลาฮอร์)

**อาสนวิหารพระหฤทัย** (; Sacred Heart Cathedral) เป็นอาสนวิหารประจำอัครสังฆมณฑลลาฮอร์ ตั้งอยู่ในลาฮอร์ แคว้นปัญจาบ ประเทศปากีสถาน สร้างขึ้นด้วยความช่วยเหลือจากเบลเยียม ประกอบพิธียกอาสนวิหารในปี 1907 อาสนวิหารมีความสัมพันธ์มากกับชาวเบลเยียมในพื้นที่ อาสนวิหารเป็นผลงานออกแบบโดยสถาปนิกชาวเบลเยียม Edouard Dobbeleers จากอันต์เวิร์ป

## อ้างอิง

หมวดหมู่:อาสนวิหาร
หมวดหมู่:โบสถ์คริสต์ในประเทศปากีสถาน
หมวดหมู่:สิ่งก่อสร้างในลาฮอร์
หลิว เชิ่ง

**หลิวเฉิ่ง จงซานจิงหวัง** หรือ **ตงสานเชงอ๋อง** () เป็นกษัตริย์และเจ้าชายแห่งจักรวรรดิฮั่นตะวันตกของประวัติศาสตร์จีน พระบิดาของพระองค์คือ จักรพรรดิฮั่นจิง และพระองค์เป็นพระเชษฐาของ จักรพรรดิฮั่นอู่ สุสานของพระองค์เป็นหนึ่งในแหล่งโบราณคดีที่สำคัญที่สุดของราชวงศ์ฮั่นตะวันตก

## พระประวัติ
หลิว เชิ่ง เป็นพระโอรสของ จักรพรรดิฮั่นจิง และพระสนมเจี่ย ซึ่งมีพระโอรสอีกองค์หนึ่งคือ หลิว เผิงซู่ จ้าวหวัง พระองค์ได้รับศักดินาเป็นดินแดนจงซานจากพระบิดาของพระองค์เมื่อ154 ปีก่อนคริสตกาล และด้วยเหตุนี้พระองค์จึงดำรงพระยศเป็นอ๋องในช่วงหลังกบฏเจ็ดรัฐ

ในปีที่สามของศักราช เจี้ยนยฺเหวียน ในรัชสมัยของจักรพรรดิฮั่นอู่ พระอนุชาของพระองค์ เจ้าชายหลิวเฉิ่ง และเจ้าศักดินาอีกหลายองค์ได้รับเชิญไปร่วมงานเลี้ยงที่ ฉางอาน ในงานเลี้ยง เจ้าชายหลิวเฉิ่ง เริ่มกรรแสง (ร้องไห้) และบ่นเกี่ยวกับการปฏิบัติต่อเจ้าศักดินาโดยข้าราชการที่ได้รับแต่งตั้งจากส่วนกลาง ซึ่งใช้บทบาทของพวกเขาเฝ้าติดตามตรวจสอบเจ้าศักดินาทั้งหลายอย่างต่อเนื่อง จักรพรรดิฮั่นอู่ ที่ประทับพระทัยกับคำร้องนี้ และรับสั่งอย่างชัดแจ้งว่า "การตรวจสอบที่ไม่เป็นธรรมต่อเจ้าศักดินาควรหยุดได้แล้ว" ต่อมาเจ้าชายหลิวเฉิ่ง กลายเป็นหนึ่งในเจ้าศักดินาที่มีชื่อเสียงที่สุด

เป็นที่ทราบกันดีว่าพระองค์ชอบเสวยน้ำจัณฑ์ (สุรา) และโปรดปรานอิสตรี และขึ้นชื่อว่ามีโอรสประมาณ 120 องค์

## ราชตระกูล
* พระบิดา: จักรพรรดิฮั่นจิง
* พระมารดา: พระสนมเจี่ย
* พระชายา: โต้วหว่าน
* พระบุตร:
** หลิว ชาง, จงซานอายหวัง (中山哀王)
** หลิว เจิ้น, หลู่เฉิงถิงโหว (涿鹿亭侯)
* ทายาท
** เล่าปี่ (161-223)

## พระสุสาน
พระสุสานของ เจ้าชายหลิวเฉิ่ง ถูกค้นพบในปี ค.ศ. 1968 โดย Wang Zhongshu ที่ Mancheng ใน มณฑลเหอเป่ย์ ทางตะวันตกของปักกิ่ง พระองค์ถูกฝังพร้อมกับ โต้วหว่าน พระชายาของพระองค์ ทั้งสองถูกฝังอยู่ในถ้ำสองแห่งภายในภูเขา ถ้ำแต่ละแห่งประกอบด้วยห้องสองด้านสำหรับเก็บของ ห้องด้านหลังสำหรับเก็บโลงศพ หลุมฝังศพมีข้าวของเครื่องใช้มากกว่า 2,700 ชิ้น รวมวัตถุดังต่อไปนี้:

* สิ่งของเครื่องใช้ที่ทำจากทองแดง 419 ชิ้น

## อ้างอิง

หมวดหมู่:ราชวงศ์ฮั่น
หมวดหมู่:ประวัติศาสตร์จีน
หมวดหมู่:บุคคลที่เสียชีวิตในปี พ.ศ. 431
โครโมโซมคู่เหมือน

**โครโมโซมคู่เหมือน** () คือคู่ของโครโมโซมที่เซลล์ได้รับมาจากฝั่งพ่อและฝั่งแม่และมาจับคู่กันในขั้นตอนการปฏิสนธิ มียีนเดียวกันในตำแหน่งเดียวกันของโครโมโซม ทำให้โครโมโซมคู่เหมือนนี้สามารถจับคู่กันได้พอดีก่อนที่จะแยกกันในกระบวนการแบ่งเซลล์แบบไมโอซิส

โครโมโซมคู่เหมือนมีตำแหน่งของยีนตรงกัน แต่ไม่ได้มีลำดับเบสเหมือนกันทุกประการ ถือเป็นผลผลิตจากการปฏิสนธิ และอาจถือเป็นภาวะปกติของเซลล์สิ่งมีชีวิต ต่างจากโครโมโซมคู่พี่น้องซึ่งเป็นการทำซ้ำโครโมโซมอันเดิม ด้วยกระบวนการการถ่ายแบบดีเอ็นเอเพื่อเตรียมแบ่งเซลล์แบบไมโทซิส ซึ่งมีลำดับเบสเหมือนกันทุกประการ
## อ้างอิง
โครมาทิดพี่น้อง

[300px|thumb|right|โครโมโซมที่ได้รับมาจากพ่อ (สีฟ้า) กับโครโมโซมที่ได้รับมาจากแม่ (สีชมพู) อยู่ด้วยกันในนิวเคลียสของเซลล์เดียวกัน มียีนเดียวกันอยู่ในตำแหน่งเดียวกันของโครโมโซม แต่ไม่ได้มีรหัสพันธุกรรมเหมือนกันทุกประการ เรียกว่า "[โครโมโซมคู่เหมือน" (homologous chromosome)

เมื่อเกิดกระบวนการการถ่ายแบบดีเอ็นเอ (DNA replication) จะเกิดการเพิ่มจำนวนสารพันธุกรรมขึ้น ทำให้โครโมโซมที่ได้รับมาจากพ่อเพิ่มปริมาณสารพันธุกรรมเป็นสองเท่า กลายเป็น "โครมาทิดพี่น้อง" (sister chromatids) ที่มีรหัสพันธุกรรมเหมือนกันทุกประการ

เมื่อการแบ่งเซลล์ดำเนินต่อไปจนจบกระบวนการแบ่งเซลล์แบบไมโทซิส โครมาทิดพี่น้องที่ไดัรับมาจากพ่อจะถูกแยกออกจากกัน แล้วไปจับคู่กันกับโครโมโซมที่แยกออกมาจากโครมาทิดพี่น้องที่ได้รับมาจากแม่ กลายเป็นโครโมโซมคู่เหมือนชุดใหม่อยู่ในเซลล์แต่ละเซลล์ แต่ละคู่มีโครโมโซมที่ได้รับมาจากพ่อและแม่อย่างละหนึ่งอัน]]
**โครมาทิดพี่น้อง** () หมายถึงลำนำที่เหมือนกันทุกประการของโครมาทิด (ข้างเดียวของโครโมโซม) ที่เกิดขึ้นในขณะที่โครโมโซมกำลังผ่านกระบวนการการถ่ายแบบดีเอ็นเอ (DNA replication) โดยมีจุดเชื่อมกันอยู่ที่เซนโทรเมียร์ อาจเรียกได้ว่าเป็น "ครึ่งหนึ่งของโครโมโซมที่ทำซ้ำตัวเองเป็นสองชุดแล้ว"

หมวดหมู่:อณูพันธุศาสตร์
หมวดหมู่:เซลล์พันธุศาสตร์
เหตุการณ์โจรกรรมสัญญาณแมกซ์ เฮดรูม

**เหตุการณ์โจรกรรมสัญญาณแมกซ์ เฮดรูม** () เกิดขึ้นเมื่อคืนวันที่ 22 พฤศจิกายน ค.ศ. 1987 เป็นเหตุการณ์สัญญาณออกอากาศของสถานีโทรทัศน์สองแห่งในชิคาโก รัฐอิลลินอย สหรัฐอเมริกา ถูกโจรกรรม โดยปรากฏภาพชายไม่ทราบชื่อสวมหน้ากากและชุดคล้ายตัวละคร แมกซ์ เฮดรูม (Max Headroom) พร้อมกับมีเสียงที่มีลักษณะผิดเพี้ยน และมีพื้นหลังเป็นแผงสังกะสีเอียงไปมาเป็นเส้น เพื่อเป็นการล้อเลียนเอฟเฟกต์พื้นหลังที่เป็นรูปทรงเรขาคณิตของแมกซ์ เฮดรูม

การโจรกรรมครั้งแรกเกิดขึ้นระหว่างการถ่ายทอดสดการรายงานข่าวกีฬาของสถานีโทรทัศน์ดับบลิวจีเอ็น-ทีวี (WGN-TV) ในช่วง 21.00 น. ซึ่งมีระยะเวลานาน 25 วินาที ระหว่างนั้นผู้โจรกรรมซึ่งสวมหน้ากากอยู่ได้ส่ายศีรษะไปมา พร้อมทั้งมีเสียงสัญญาณที่มีลักษณะแปลกประหลาด และต่อมาเกิดการโจรกรรมครั้งที่สองขึ้นระหว่างการออกอากาศภาพยนตร์ชุดเรื่องดอกเตอร์ฮู ทางสถานีโทรทัศน์ดับบลิวทีทีดับบลิว (WTTW) ซึ่งเป็นสถานีย่อยของพีบีเอส (PBS) ซึ่งในครั้งนี้มีระยะเวลานานถึง 90 วินาที โดยชายคนดังกล่าวได้พูดตลอดช่วงที่โจรกรรม และได้กล่าวถึงโฆษณาของโคคา-โคล่าที่มีแมกซ์ เฮดรูมเป็นพรีเซนเตอร์ ภาพยนตร์ชุดทางโทรทัศน์เรื่อง *[[คลัตช์คาร์โก]]* (Clutch Cargo) ชัก สเวิร์สกี (Chuck Swirsky) ผู้ประกาศข่าวของดับบลิวจีเอ็น
และกล่าวว่า "ผมเพิ่งผลิตสิ่งพิมพ์ที่เยี่ยมยอดที่สุดในโลกของหนังสือพิมพ์" และได้ล้อเลียนตัวย่อของสถานีโทรทัศน์ดับบลิวจีเอ็น ซึ่งย่อมาจาก *[[ดับบลิวจีเอ็น-ทีวี|World’s Greatest Newspaper]]* และในตอนท้ายวิดีโอดังกล่าวได้ปรากฏภาพบั้นท้ายของผู้โจรกรรมถูกตีโดยหญิงคนหนึ่ง ก่อนจะกลับสู่รายการปกติ

จากเหตุการณ์ครั้งนี้ ถึงแม้ว่าคณะกรรมการกลางกำกับดูแลกิจการสื่อสารหรือเอฟซีซี (FCC) จะได้ทำการสืบสวนหาข้อเท็จจริงไปแล้ว แต่ก็ยังไม่สามารถระบุตัวผู้โจรกรรมในครั้งนี้ได้

## ดูเพิ่ม
* เหตุการณ์รบกวนสัญญาณออกอากาศเซาเทิร์นเทเลวิชัน
* เหตุการณ์โจรกรรมสัญญาณออกอากาศกัปตัน มิดไนต์

## อ้างอิง

หมวดหมู่:อาชญากรรมในสหรัฐ
หมวดหมู่:โทรทัศน์เถื่อน
หมวดหมู่:การป่วนทางวัฒนธรรม
หมวดหมู่:โทรทัศน์อเมริกันในปี พ.ศ. 2530
เรย์

**เรย์** (Rey / Ray) หรือ **เร** (Rei) สามารถหมายถึง

## บุคคล
* เรย์ มิสเตริโอ (Rey Mysterio)
* เรย์ แมคโดนัลด์ (Ray MacDonald)
* เรย์ ริซโซ (Ray Rizzo)
* เรย์ มิลแลนด์ (Ray Milland)
* เรย์ ชาลส์ (Ray Charles)
* เร ดัง (Rei Dan)
* เร อิงาราชิ (Rei Igarashi)
* เร ซากูมะ (Rei Sakuma)

## ตัวละครในบันเทิงคดี
* เรย์ (สตาร์ วอร์ส) (Rey) - ตัวละครจากเรื่องสตาร์ วอร์ส
* เรย์ (Ray) - ตัวละครจากเรื่องมหัศจรรย์มนต์รักเจ้าชายกบ
* เรย์ (Ray) - ตัวละครจากเรื่องMSI นักสืบวิทย์ปิดคดีหลอน
* เรย์ (พันธสัญญาเนเวอร์แลนด์) (Ray) - ตัวละครจากเรื่องพันธสัญญาเนเวอร์แลนด์
* เร (ลามู ทรามวัยจากต่างดาว) (Rei) - ตัวละครจากเรื่องลามู ทรามวัยจากต่างดาว
* เรย์ (Rei / Lei) - ตัวละครจากเรื่องโปเกมอน
* เรย์ (Rei / Leii) - ตัวละครจากเรื่องฟาร์มาเกีย
* เรย์ ซา บาเรล (Rey Za Burrel) - ตัวละครจากเรื่องกันดั้มซี้ด
* เรย์ แสตนส์ (Ray Stantz) - ตัวละครจากเรื่องโกสต์บัสเตอร์
* เรย์ เคอร์ติส (Ray Curtis) - ตัวละครจากเรื่องยอดนักสืบจิ๋วโคนัน
* อามุโร่ เรย์ (Amuro Ray) - ตัวละครจากเรื่องโมบิลสูท กันดั้ม
* ฮิโนะ เร (Rei Hino) - ตัวละครจากเรื่องเซเลอร์มูน
* ฟุรุยะ เรย์ (Rei Furuya) - ตัวละครจากเรื่องยอดนักสืบจิ๋วโคนัน
* คน เรย์ (Rei Kon) - ตัวละครจากเรื่องเบย์เบลด ศึกลูกข่างสะท้านฟ้า
* ซาโอโตเมะ เรย์ (Rei Saotome) - ตัวละครจากเรื่องเกมกลคนอัจฉริยะ GX
* ชินเกทสึ เรย์ (Ray Shadows / Rei Shingetsu) - ตัวละครจากเรื่องยูกิโอ ZEXAL
* ซูซูยะ เรย์ (Rei Suzuya) - ตัวละครจากเรื่องโตเกียวกูล
* ไซโค เรย์ (Rei Saiko) - ตัวละครจากเรื่องร็อคแมนเอ็กเซ่ Stream
* โทโดโรกิ เรย์ (Rei Todoroki) - ตัวละครจากเรื่องมายฮีโร่ อคาเดเมีย
* คาสึระ เรย์ (Rei Katsura) - ตัวละครจากเรื่องดิจิมอนยูนิเวิร์ส แอปพลิมอนสเตอร์ส
* ริวงาซากิ เรย์ (Rei Ryugazaki) - ตัวละครจากเรื่องชมรมว่ายน้ำอิวาโทบิ
* ซูซุมูระ เรย์ (Rei Suzumura) - ตัวละครจากเรื่องกาโร่ อัศวินหมาป่าทองคำ
* อายานามิ เรย์ (Rei Ayanami) - ตัวละครจากเรื่องอีวานเกเลียน มหาสงครามวันพิพากษา

## ดูเพิ่ม
* 
* 
* คาร์ล

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาญี่ปุ่น
หมวดหมู่:ชื่อตัว
หมวดหมู่:นามสกุล
โกมักกีโอ

**โกมักกีโอ** (, ; , ) เป็นเมืองและเทศบาลในแคว้นเอมีเลีย-โรมัญญา ประเทศอิตาลี เป็นหนึ่งในเมืองศูนย์กลางที่สำคัญบนปากแม่น้ำโป

โกมักกีโอตั้งอยู่ในลากูนทางทิศเหนือของปากแม่น้ำเรโน สร้างขึ้นบนเกาะเล็ก ๆ 13 เกาะที่เชื่อมต่อเข้ากันด้วยสะพาน ทรัพยากรสำคัญจึงเป็นการเลี้ยงปลาและบ่อเกลือ ห่างออกไปทางทิศตะวันออก 7 กิโลเมตรเป็นที่ตั้งของท่าเรือปอร์โตการีบัลดี (Porto Garibaldi) ส่วนทางทิศใต้มี *[[Valli di Comacchio|วัลลีดีโกมักกีโอ]]* พื้นที่ชุ่มน้ำที่อยู่ภายใต้การคุ้มครองของรัฐบาลอิตาลี และอนุสัญญาแรมซาร์

## อ้างอิง

## แหล่งข้อมูลอื่น

* 

หมวดหมู่:เมืองในแคว้นเอมีเลีย-โรมัญญา
ตำบลหนองเรือ

**ตำบลหนองเรือ** อาจหมายถึง
* **[[ตำบลหนองเรือ (อำเภอหนองเรือ)|ตำบลหนองเรือ]]** อำเภอหนองเรือ จังหวัดขอนแก่น
* **[[ตำบลหนองเรือ (อำเภอโนนสัง)|ตำบลหนองเรือ]]** อำเภอโนนสัง จังหวัดหนองบัวลำภู
* **[[ตำบลหนองเรือ (อำเภอนาเชือก)|ตำบลหนองเรือ]]** อำเภอนาเชือก จังหวัดมหาสารคาม
* **[[ตำบลหนองเรือ (อำเภอชุมพลบุรี)|ตำบลหนองเรือ]]** อำเภอชุมพลบุรี จังหวัดสุรินทร์
* **[[ตำบลหนองเรือ (อำเภอเมืองยโสธร)|ตำบลหนองเรือ]]** 

และอาจหมายถึงเทศบาลตำบล ดังนี้
* เทศบาลตำบลหนองเรือ อำเภอหนองเรือ จังหวัดขอนแก่น
* เทศบาลตำบลหนองเรือ อำเภอโนนสัง จังหวัดหนองบัวลำภู
ผอบพระเจ้ากนิษกะ

**ผอบพระเจ้ากนิษกะ** () เป็นผอบพุทธ ทองแดงเคลือบ สร้างขึ้นในปี ค.ศ. 127 ปีแรกในรัชสมัยของพระเจ้ากนิษกะ จักรพรรดิแห่งกุษาณะ

## ประวัติศาสตร์
ผอบนี้ขุดพบอยู่ในห้องลับใต้กณิษกสถูประหว่างการขุดค้นทางโบราณคดีในปี 1908-1909 ในเขตชนบทของเปศวาร์ เชื่อกันว่าภายในประดิษฐานพระบรมสารีริกธาตุสามองค์ของพระโคตมพุทธเจ้า ซึ่งต่อมาถูกนำออกมาและส่งไปประดิษฐานที่ประเทศพม่าโดยเจ้าอาณานิคมอังกฤษ ปัจจุบันพระบรมสารีริกธาตุยังคงประดิษฐานอยู่ที่มัณฑะเลย์

## จารึก
ผอบปรากฏจารึกภาษาขโรษฐี เนื้อหาระบุว่า:

หากแปลจารึกเป็นภาษาไทย จะได้ความว่า "ในนครกณิษกปุระ กล่องเครื่องหอมนี้มาจากการบริจาคของมหาเสนาและสังฆรักษิตะ ผู้ควบคุมการก่อสร้างโถงไฟในวิหารของพระเจ้ากนิษกะ ขอสิ่งนี้เป็นผลบุญและนำความสุขแก่สัตว์ทั้งปวง [ผอบนี้เป็น]ของบรรดาอาจารย์สรวาสติวาท"

## อ้างอิง

หมวดหมู่:งานสะสมของพิพิธภัณฑ์บริติช
หมวดหมู่:จักรวรรดิกุษาณะ
หมวดหมู่:หีบวัตถุมงคล
หมวดหมู่:เปศวาร์
คอมเซเว่น

**บริษัท คอมเซเว่น จำกัด (มหาชน)** เป็นบริษัทดำเนินธุรกิจจำหน่ายสินค้าไอที ประเภทคอมพิวเตอร์แล็บท็อป คอมพิวเตอร์แบบตั้งโต๊ะ โทรศัพท์เคลื่อนที่ แท็บเล็ต และอุปกรณ์เสริมที่เกี่ยวข้อง ผ่านช่องทางร้านค้า รวมทั้งให้บริการศูนย์ซ่อมสินค้าของแอปเปิล เจ้าของร้าน BaNANA, Studio7, BKK, KingKong Phone, Bb, BPlay และ Brand Shop เป็นต้น

## ประวัติ
[thumb|[พันธุ์ทิพย์พลาซ่า]]
คอมเซเว่นก่อตั้งเมื่อ พ.ศ. 2539 โดยสุระ คณิตทวีกุล และผู้ร่วมก่อตั้งคนอื่น ๆ มีร้านค้าปลีกสินค้าไอทีในห้างพันธุ์ทิพย์พลาซ่าในชื่อ *บิ๊กอิต* (Big It) เริ่มแรกมีพนักงาน 5 คน 

จนเมื่อ พ.ศ. 2547 จดทะเบียนจัดตั้งบริษัท คอมเซเว่น อินเตอร์เนชั่นแนล จำกัด เมื่อวันที่ 27 กุมภาพันธ์ พ.ศ. 2547 และยังได้ขยายธุรกิจโดยทำธุรกิจค้าส่งสินค้าไอทีให้กับร้านค้าทั่วประเทศ ควบคู่กับการขายปลีกผ่านหน้าร้านของตัวเองในห้างพันธุ์ทิพย์พลาซ่า ต่อมาเห็นว่าธุรกิจค้าปลีกมีข้อดีกว่าการขายส่ง จึงมุ่งสู่ธุรกิจค้าปลีก โดยขยายสาขาร้านค้าปลีกไปยังศูนย์การค้า และห้างสรรพสินค้าต่าง ๆ ทั่วประเทศ พ.ศ. 2548 บริษัทเข้าทำสัญญาเป็น Authorized Reseller กับบริษัท Apple South Asia (Thailand) Ltd. เพื่อจัดจำหน่ายสินค้าของแบรนด์แอปเปิล ภายใต้ร้านชื่อ iStudio, iBeat และ U-Store by Comseven

ในช่วงการระบาดทั่วของโควิด-19 ในประเทศไทย แม้ร้านจำหน่ายอุปกรณ์ไอทีต้องปิดบริการเช่นเดียวกับธุรกิจอื่น แต่ความต้องการสินค้าไอทีที่เพิ่มขึ้นมากกว่าปกติ มียอดขายทางออนไลน์จากประมาณ 60-70 ล้านบาท เพิ่มมาเป็นราว 400 ล้านบาท แต่หลังจากห้างเปิดได้ปกติยอดออนไลน์ลดลงมาเหลือ 200-300 ล้านบาท

เดือนกันยายน พ.ศ. 2564 บริษัทย่อยชื่อ บริษัท เอเดพท์ จำกัด (เดิมชื่อ บริษัท บานาน่า กรุ๊ป จำกัด) ได้ดำเนินธุรกิจจัดจำหน่ายสินค้าแบรนด์ Realme

จากข้อมูลไตรมาส 3 ของ พ.ศ. 2564 มีสาขาภายใต้การบริหารงานของกลุ่มบริษัท รวมทั้งหมด 958 สาขา แบ่งเป็น BaNANA 353 สาขา Studio7 109 สาขา KingKong Phone 85 สาขา True Shop by Com7 123 สาขา แฟรนไชส์ 109 สาขา BKK 43 สาขา iCare 30 สาขา และอื่น ๆ 106 สาขา

## ธุรกิจ
### ธุรกิจร้านค้าปลีก
[thumb|ร้าน BaNANA และ ร้าน Huawei Shop ที่[เดอะมอลล์ ท่าพระ]]
* ร้าน BaNANA จำหน่ายอุปกรณ์คอมพิวเตอร์ โทรศัพท์มือถือ แท็บเล็ต เครื่องเล่นวิดีโอเกม และอุปกรณ์เสริมที่เกี่ยวข้อง
* ร้าน BKK และ Kingkong Phone จำหน่ายโทรศัพท์มือถือ แท็บเล็ต  และอุปกรณ์เสริมที่เกี่ยวข้อง
* ร้าน Studio7 (ชื่อเดิม iStudio by Com7) และ U-Store จำหน่ายสินค้าของแอปเปิล
* ร้าน Samsung Shop จำหน่ายสินค้าของซัมซุง
* ร้าน Oppo Shop
* ร้าน Vivo Shop
* ร้าน Huawei Shop 
* ร้าน Xiaomi Shop

### ธุรกิจบริการลูกค้า
* ร้าน iCare ให้บริการรับซ่อมสินค้าของแอปเปิล
* ร้าน TRUE by Com7 ได้รับสิทธิ์ในการบริหารร้าน TRUE Shop
### ธุรกิจบริการลูกค้าองค์กร
จัดหาผลิตภัณฑ์ทั้งด้านอุปกรณ์ ระบบ โปรแกรมและโซลูชันให้กับองค์กรธุรกิจ สถาบันการศึกษาต่าง ๆ
### ธุรกิจค้าปลีกออนไลน์
บริษัทได้จัดตั้งช่องทางการสั่งซื้อสินค้าทางออนไลน์ภายใต้ชื่อ www.bnn.in.th

## บริษัทย่อย
บริษัทย่อยและการร่วมค้า ณ วันที่ 31 ธันวาคม พ.ศ. 2562 
* บริษัท บานาน่า กรุ๊ป จำกัด ถือหุ้นร้อยละ 99.99
* บริษัท ดีเอ็นเอ รีเทล ลิงก์ จำกัด ประกอบธุรกิจจำหน่ายอุปกรณ์สื่อสาร ภายใต้ชื่อ KingKong Phone ถือหุ้นร้อยละ 99.99
* บริษัท ไอเทค ซอฟต์แวร์ จำกัด ถือหุ้นร้อยละ 51
* บริษัท โนวัส อินทิเกรชั่น จำกัด ถือหุ้นร้อยละ 90
* บริษัท ดับเบิ้ลเซเว่น จำกัด ถือหุ้นร้อยละ 99.99 
* บริษัท เน็คซ์ แคปปิตอล จำกัด ถือหุ้นร้อยละ 40

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2547
สามีชั่วคืน

***สามีชั่วคืน*** ได้ถูกนำมาสร้างเป็นละครโทรทัศน์ไทยแนวโรแมนติกดราม่าที่สร้างจากบทประพันธ์ของโสภี พรรณราย และบทโทรทัศน์โดยจินต์ณัชชา, ลาณีญาสร้างโดย บริษัท มงคลดี โปรดักชั่น จำกัด โดยผู้จัดละครโทรทัศน์ ตะวัน จารุจินดา, คูณพสิล จารุจินดา กำกับการแสดงโดย ตะวัน จารุจินดา ภูดิท พฤกษะวัน  นำแสดงโดย ยศวรรธน์ ทะวาปี, ปภาวดี ชาญสมอน, พงศกร โตสุวรรณ, เฌอมาวีร์ สุวรรณภาณุโชค, แทนตะวัน ทัดเดโอ ออกอากาศทางทุกวันศุกร์-เสาร์-อาทิตย์ เวลา 20.30 น. ต่อจากละครเรื่อง *[[ทางเสือผ่าน]]* รีรัน ออกอากาศครั้งแรกเมื่อวันที่ 14 มกราคม 2565 – 20 กุมภาพันธ์ 2565 ออกอากาศทางช่อง 7 เอชดี

## งานสร้าง
### งานสร้างละครโทรทัศน์

ผู้เขียนบทละครโทรทัศน์เรื่องนี้คือ จินต์ณัชชา, ลาณีญา ที่เคยทำงานให้กับละครเรื่อง *ฟ้ามีตะวัน* วิธีการทำงานเริ่มต้นตั้งแต่อ่านบทประพันธ์ให้จบ แล้วจึงค่อย ๆ เรียบเรียงตามเส้นเวลาของเรื่อง เสร็จแล้วจึงทำความรู้จักกับตัวละครอย่างทะลุปรุโปร่ง และทำความเข้าใจกับบริบทสังคม ตัดรายละเอียดเหตุการณ์ที่ไม่สำคัญออกหรือแก้ไข นำมายุบรวมกับอีกเหตุการณ์ หรือบางเหตุการณ์ไม่มีความแข็งแรงพอ ก็อาจเพิ่มเติม ขณะเดียวกันก็มีการตัดบางตัวละครในนิยายออกไป

### การวางตัวนักแสดง
การคัดเลือกนักแสดงทางทีมงานบริษัท มงคลดีโปรโมชั่น จำกัดได้มีการวางตัวบทนักแสดงและเป็นการพบกันครั้งแรกของ ยศวรรธน์ ทะวาปี และ ปภาวดี ชาญสมอน เนื่องจากเดิมได้มีการวางตัวนักแสดงเป็นศุภศิษฏ์ จงชีวีวัฒน์  เนื่องจากคิวงานไม่ลงตัวจึงได้มีการถอนตัวและทางทีมงานได้มีวางตัวนักแสดงใหม่และคู่พระนางโดย พงศกร โตสุวรรณ, เฌอมาวีร์ สุวรรณภาณุโชค และนักแสดงพระเอกดาวรุ่งน้องใหม่ แทนตะวัน ทัดเดโอ จากเวทีSmart Boy ปี 2019 ได้รับโอกาสแสดงละครเป็นเรื่องแรก

ละครเริ่มถ่ายทำวันแรกเมื่อวันที่ 4 ธันวาคม พ.ศ. 2563 ฉากถ่ายทำที่โรงแรมคาร์ลตัล สุขุมวิท, โรงเรียนปราโมชวิทยา รามอินทรา, พัทยา, สะพานนวลฉวี และมีหลายฉากถ่ายทำที่​จังหวัด​กรุงเทพมหานคร ละครใช้เวลาถ่ายทำนาน 1 ปี

## การตอบรับ

### เรตติงละคร

ละครออกฉายตอนแรกด้วยเรตติง 3.367 เมื่อออกฉายตอนที่ 18 (ตอนจบ) ทำเรตติงได้ 6.889 โดยทำเรตติงได้สูงสุดในวันนั้นในช่วงไพรม์ไทม์ เรตติงเฉลี่ยทุกตอน 
ตารางด้านล่างเป็นเรตติงเฉลี่ยทั่วประเทศของทุกตอน

## รายชื่อนักแสดง
### นักแสดง

## รางวัล

## อ้างอิง

## แหล่งข้อมูลอื่น
*

หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ที่กำกับโดย ตะวัน จารุจินดา
หมวดหมู่:ละครโทรทัศน์เกี่ยวกับความสัมพันธ์ชั่วข้ามคืน
วัดสำโรงเกียรติ

**วัดสำโรงเกียรติ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบักดอง อำเภอขุนหาญ จังหวัดศรีสะเกษ มีพื้นที่ 11 ไร่ 3 งาน 60 ตารางวา มีพระอธิการอุทัย มหาปุญฺโญ ดำรงตำแหน่งเจ้าอาวาส

วัดสำโรงเกียรติตั้งวัดเมื่อ พ.ศ. 2457 ได้รับพระราชทานวิสุงคามสีมา เมื่อวันที่ 28 เมษายน พ.ศ. 2525 โดยมีนายสกและนายเสาร์ เป็นผู้ริเริ่มสร้างวัดเพื่อเป็นที่ประดิษฐาน *พระพุทธรูปพระตาตน* เล่ากันว่า เมื่อสร้างวัดได้เริ่มสร้างเสนาสนะขึ้น เหตุที่เรียกวัดสำโรงเกียรติ เพราะมีต้นสำโรงใหญ่ต้นหนึ่งขึ้นอยู่ในหนองน้ำแห่งหนึ่งและมีผักตบชวา ตามชาวบ้านเรียกผักตบชวาภาษาเขมรว่า *ตราวกิ๊ด* จึงเรียกกันว่า "วัดสำโรงเกียรติ" และเรียกตามชื่อของหมู่บ้านด้วย 

เมื่อ พ.ศ. 2420 พระยาขุขันธ์ภักดีศรีนครลำดวน เจ้าเมืองขุขันธ์ ได้เดินทางมาอาราธนาพระตาตนจากวัดสำโรงเกียรติไปประดิษฐานไว้ ณ เมืองขุขันธ์ (อำเภอขุขันธ์) แต่ไม่สำเร็จ เนื่องจากปาฏิหาริย์ของหลวงพ่อพระตาตน จึงได้นำหลวงพ่อตาตนกลับไปประดิษฐานที่วัดสำโรงเกียรติจนถึงปัจจุบัน 

อาคารเสนาสนะที่สำคัญ ได้แก่ อุโบสถ กว้าง 30 เมตร ยาว 40 เมตร สร้างเมื่อ พ.ศ. 2516 ศาลาการเปรียญ กว้าง 12 เมตร ยาว 21 เมตร สร้างเมื่อ พ.ศ. 2525 หอระฆัง สูง 4 ชั้น สร้างเมื่อ พ.ศ. 2536 เมรุ กว้าง 5 เมตร ยาว 15 เมตร สร้างเมื่อ พ.ศ. 2536 ศาลาบำเพ็ญกุศล กว้าง 8 เมตร ยาว 18 เมตร สร้างเมื่อ พ.ศ. 2540 วิหารพระตาตน สร้างเมื่อ พ.ศ. 2543 ปราสาท 5 ยอด สร้างเสร็จเมื่อ พ.ศ. 2549 และศาลาพักใจ สร้างเมื่อ พ.ศ. 2546 ปูชนียวัตถุที่สำคัญ ได้แก่ พระประธานในอุโบสถ 1 องค์ ศาลาการเปรียญ 3 องค์ พระพุทธรูปหลวงพ่อตาตน เป็นพระพุทธรูปแบบขอมปางสะดุ้งมาร ขนาดหน้าตักกว้าง 4 นิ้ว สูง 5 นิ้ว สร้างด้วยเกสรดอกไม้ผสมครั่งหรือยางชันปั้น พระตาตนจำลอง 2 องค์ แบบสีดำและแบบสีทอง

## อ้างอิง

สำโรงเกียรติ
วัดนันทาราม (จังหวัดสุราษฎร์ธานี)

**วัดนันทาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเคย อำเภอท่าฉาง จังหวัดสุราษฎร์ธานี

วัดนันทาราม เดิมมีชื่อเรียกว่า **วัดใหม่ขี้ลม** เพราะตั้งอยู่ในกลางทุ่งนา ทำเลโพ้เพ้ มีลมจัด ตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ พ.ศ. 2511 ในสมัยพระอธิการปาน อานันโท เป็นเจ้าอาวาส แต่ชรามาก จึงให้หลวงพ่อแต่ง เจ้าอาวาสวัดสองพี่น้อง ตำบลคลอง อำเภอพนม จังหวัดสุราษฎร์ธานี ให้ไปช่วยภาระการปกครองวัด พระอธิการปาน อานันโทมรณภาพ ท่านจึงได้รับแต่งตั้งเป็นเจ้าอาวาส หลวงพ่อแต่งได้ทำหนังสือถึงเจ้าคณะจังหวัด พระเทพรัตนกวี เพื่อเสนอขอเปลี่ยนชื่อวัด โดยใช้ฉายาของอดีตเจ้าอาวาส จึงได้รับอนุญาตเปลี่ยนนามวัดนับแต่บัดนั้น 

ในระยะแรกที่หลวงพ่อแต่งเป็นเจ้าอาวาส สภาพของวัดยังเป็นป่าอยู่มาก ท่านจึงได้เร่งรัดพัฒนา ทั้งการศึกษาพระธรรมวินัยของพระเณร การวางแผนผังและปรับปรุงสภาพวัด สร้างอุโบสถ ศาลาการเปรียญหลังเก่าและใหม่ กุฏิพระลูกวัด กุฏิเจ้าอาวาส หอฉัน การศึกษาประชาบาลของเยาวชนในท้องถิ่น 

หลวงพ่อพระสมุห์แต่ง นันทสโร เป็นพระภิกษุที่เรืองวิทยาคม มีความรู้ทางด้านไสยศาสตร์มากมาย สามารถสร้างเครื่องรางของขลังได้มากชนิด โดยเฉพาะอย่างยิ่ง การสร้างตะกรุด มีอานุภาพแต่ละชนิดก็แตกต่างกัน เช่น ตะกรุดประจำวัน คู่ชีพ มหาอุด พิชัยสงคราม ฯลฯ

## รายนามเจ้าอาวาส
* พระครูมงคลนันทคุณ (พริ้ม คเวสโก) 
* พระสมุห์ แต่ง นนฺทสโร

## อ้างอิง

นันทาราม
หมวดหมู่:อำเภอท่าฉาง
อุลตร้าแมน โครนิเคิล D

อ**อุลตร้าแมน โครนิเคิล D** () เป็นรายการโทรทัศน์โทคุซัทสึของซีรีส์อุลตร้าซีรีส์ ผลิตโดยสึบุรายะโปรดักชัน ออกอากาศครั้งแรกเมื่แวันที่ 29 มกราคม ค.ศ. 2022 จนถึงวันที่ 26 มิถุนายน ปีเดียวกัน

## ประวัติ
อุลตร้าแมน โครนิเคิล D เป็นรายการรวมชีวประวัติของอุลตร้าแมน โดยเป็นการนำเสนอเรื่องราวของของอุลตร้าแมนไดน่า ในช่วงครบรอบ 25 ปีและนำเสนอเรื่องราวของอุลตร้าแมนทริกเกอร์เข้ามาด้วย ดำเนินรายการโดย มนุษย์ดาวเมทรอน มารูลุ และ สัตว์ประหลาดมาสคอตจิ๋ว เดบัน

## ตัวละคร
;นาวิเกเตอร์
:;มนุษย์ดาวเมทรอน มาลูรุ (メトロン星人マルゥル)
:พากย์เสียงโดย M・A・O
:;สัตว์ประหลาดมาสคอตจิ๋ว เดบัน (マスコット小怪獣 デバン)
:พากย์เสียงโดย มัตสึดะ ริซาเอะ (松田 利冴)
;แขกรับเชิญ
:;มานากะ เค็นโกะ (マナカ ケンゴ)
:ปรากฏตัวในตอนที่ 8 และ 9
:;มนุษย์ดาวเพกัสซ่า เปกะ (ペガッサ星人ペガ)
:ปรากฏตัวในตอนที่ 10 - 16
:;อาซาคุระ ริคุ (朝倉リク)
:ปรากฏตัวในตอนที่ 14 - 16
:;นัตสึคาวะ ฮารุกิ (ナツカワ ハルキ)
:ปรากฏตัวในตอนที่ 17 และ 18

## รายชื่อตอน

## เพลงประกอบ
* "คิมิ ดาเคะ โวะ มาโมริไท" ()
:ร้องโดย Voyager

## อ้างอิง

## ข้อมูลลิงก์
*  - เว็บไซต์ของทีวีโตเกียว
* 

หมวดหมู่:อุลตร้าซีรีส์
เลเซตวลดีวรี

**เลเซตวลดีวรี** () เป็นหมู่อาคารตั้งอยู่บนถนนฌอร์ฌ โกนา ซึ่งอยู่ในย่านกลางเมืองอีวรี-ซูร์-แซน ประเทศฝรั่งเศส ผลงานออกแบบของสถาปนิกเรอเน แกลุสแต และฌ็อง เรอโนดี เริ่มก่อสร้างในปี 1969 และก่อสร้างเสร็จในปี 1975 ชื่อของหมู่อาคารแปลว่า "ดวงดาวแห่งอีวรี" โดยคำว่า "ดวงดาว" นี้มาจากลักษณะมุมแหลมของอาคาร

เลเซตวลดีวรีสร้างขึ้นเพื่อเป็นโครงการที่อยู่อาศัยสาธารณะโดยรัฐบาลฝรั่งเศส

## อ้างอิง

หมวดหมู่:สิ่งก่อสร้างในประเทศฝรั่งเศส
หมวดหมู่:ที่อยู่อาศัยในประเทศฝรั่งเศส
หมวดหมู่:สิ่งก่อสร้างในจังหวัดวาล-เดอ-มาร์น
เซวู

thumb|ขวา|ส่วนหนึ่งของจันดีเซวูคอมเพล็กซ์
**เซวู** () เป็นหมู่จันดีพุทธมหายานอายุราวคริสต์ศตวรรษที่แปด ตั้งอยู่ราว 800 เมตรทางเหนือของปรัมบานันในจังหวัดชวากลาง ประเทศอินโดนีเซีย จันดีเซวูเป็นหมู่วิหารพุทธที่ใหญ่ที่สุดอันดับสองในอินโดนีเซีย รองลงมาจากบุโรพุทโธ หมู่วิหารประกอบด้วยวิหารย่อยรวม 249 อาคาร อย่างไรก็ตามชื่อของวิหารในภาษาชวาแปลว่า 'หนึ่งพันจันดี' ซึ่งมีที่มาจากตำนานพื้นถิ่นโลโรโจงรัง นักโบราณคดีเชื่อว่าชื่อเดิมของหมู่จันดีนี้คือ **มัญชุศรีคฤห์** (อักษรโรมัน: Manjusrigrha) อันแปลว่าที่ประทับ (คฤห์) ของพระมัญชุศรี

จารึกเกอลูรัก (อายุราว ค.ศ. 782) และ จารึกมัญชุศรีคฤห์ (อายุราว ค.ศ. 792) ที่ค้นพบในปี 1960 ระบุว่าชื่อเดิมของหมู่จันดีน่าจะเป็น "มัญชุศรีคฤห์" ซึ่งอ้างถึงพระมัญชุศรี พระโพธิสัตว์ในนิกายมหายาน สัญลักษณ์ของ *[[Wisdom in Buddhism|ปรัชญา]]*

## อ้างอิง

หมวดหมู่:ปรัมบานัน
หมวดหมู่:สิ่งก่อสร้างในจังหวัดชวากลาง
หมวดหมู่:วัดพุทธในประเทศอินโดนีเซีย
หมวดหมู่:แหล่งโบราณคดีในประเทศอินโดนีเซีย
มิมิซูกะ

thumb|มิมิซูกะ
**มิมิซูกะ** () หรือ **ฮานะซูกะ** ( เป็นอนุสรณ์ในเกียวโต ประเทศญี่ปุ่น สร้างขึ้นเพื่อระลึกถึงจมูกที่ถูกตัดจากทหารกับพลเมืองเกาหลี  และทหารชาวจีนหมิง ถูกสังหาร และตัดเอาจมูกไปในฐานะรางวัลจากสงครามในระวห่างการรุกรานเกาหลีของญี่ปุ่นในปี 1592 ถึง 1598 ภายใต้เนินดินของมิมิซูกะเป็นที่ฝังจมูกจำนวน 38,000 ชิ้นของผู้ที่ถูกฆาตกรรมในสมัยการรุกรานของโทโยโทมิ ฮิเดโยชิแล้วถูกส่งมายังเกียวโต สุสานนี้ตั้งอยูทางตะวันตกของศาลเจ้าโทโยคูนิ ศาลเจ้าชินโตที่บูชาฮิเดโยชิ

## อ้างอิง

หมวดหมู่:เกียวโต
หมวดหมู่:จมูก
ยุทธการที่เตียงอั๋น

**ยุทธการที่เตียงอั๋น** เกิดขึ้นในเตียงอั๋นหรือเตียงฮัน (*ฉางอาน*) เมืองหลวงของราชวงศ์ฮั่นตะวันออกเมื่อวันที่ 28 มิถุนายน ค.ศ. 192 ช่วงปลายราชวงศ์ฮั่นโหมโรงเข้าสู่ยุคสามก๊ก

## เบื้องหลัง
หลังจากการสังหารหมู่ขันที (กันยายน ค.ศ. 189) ตั๋งโต๊ะได้เข้าควบคุมราชสำนักในลกเอี๋ยง (ลั่วหยาง)บังคับให้ หองจูเปียนสละราชบัลลังก์ให้กับ พระเจ้าเหี้ยนเต้และกำหนดตำแหน่งอัครมหาเสนาบดีให้ตัวเอง ปกครองด้วยกำปั้นเหล็ก เหล่าพันธมิตรขุนศึกเปิดตัวการทัพปราบตั๋งโต๊ะซึ่งมีผลให้ตั๋งโต๊ะเผาเมืองลกเอี๋ยงลักพาตัวจักรพรรดิและย้ายราชสำนักไปยังเมืองเตียงอั๋น กองทัพพันธมิตรไม่สามารถไล่ตามพวกเขาได้และแตกสลาย ขุนศึกหลายคนกลับบ้านเพื่อเริ่มภารกิจของตนเองเพื่อยึดครองอาณาจักร ซึ่งอำนาจส่วนกลางหายไปเกือบหมดแล้ว

ในปี ค.ศ. 192 งิวฮูขุนพลและลูกเขยผู้ภักดีของตั๋งโต๊ะ สั่งให้ลิฉุยและกุยกี โจมตีขุนพลจูฮีหลังจากนั้นพวกเขาก็บุกโจมตีเองฉวน (*อิ่งชฺวัน*) และตันลิว (*เฉินหลิว*) ในขณะเดียวกัน อ้องอุ้นได้ชักชวนขุนพลลิโป้ (บุตรบุญธรรมและองครักษ์ส่วนตัวของตั๋งโต๊ะ) และขุนพลลิซกให้เข้าร่วมแผนการลอบสังหารตั๋งโต๊ะซึ่งดำเนินการสำเร็จในวันที่ 22 พฤษภาคม ค.ศ. 192 โดยลิโป้โจมตีอย่างรุนแรง จากนั้นอ้องอุ้นก็เข้าควบคุมราชสำนักในฐานะผู้สำเร็จราชการ และตั้งเป้าหมายที่จะกำจัดผู้ภักดีต่อตั๋งโต๊ะที่เหลืออยู่ทั้งหมด เมื่อลิซกล้มเหลวในการเอาชนะงิวฮู ลิโป้ได้ประหารชีวิตผู้สมรู้ร่วมคิดของพวกเขาอย่างลิซก

## การรบ
เมื่อถึงเวลาที่ลิฉุย กุยกีและทหารของพวกเขากลับมาที่เตียงอั๋น งิวฮูก็ถูกสังหารโดยกองทหารของเขาเอง ลิฉุยและกุยกียอมจำนนต่ออ้องอุ้นแต่ร้องขอการนิรโทษกรรม (กฎหมายอาญา)นิรโทษกรรมสำหรับการกระทำในอดีตของพวกเขา เนื่องจากพวกเขากลัวการประหารชีวิตเพราะพวกเขามีส่วนร่วมในระบอบการปกครองของตั๋งโต๊ะ อย่างไรก็ตาม เมื่อผู้สำเร็จราชการคนใหม่ปฏิเสธ พวกเขาจึงทำตามคำแนะนำของกาเซี่ยงที่ปรึกษาของพวกเขาและตัดสินใจบุกเมืองหลวงเพื่อยึดอำนาจการควบคุมราชสำนักและช่วยตัวเองให้รอด ในยุทธการที่เตียงอั๋นเมื่อวันที่ 28 มิถุนายน ค.ศ. 192 ลิฉุยและกุยกีขับไล่ลิโป้ให้หนีไป สังหารขุนนางและพลเรือน และจับตัวอ้องอุ้นไปประหารในอีกไม่กี่วันต่อมา

## อ้างอิง

* 

หมวดหมู่:พ.ศ. 735
หมวดหมู่:ความขัดแย้งในคริสต์ทศวรรษ 190
เตียงอั๋น
อะแลสกาแอร์ไลน์

**อะแลสกาแอร์ไลน์** () เป็นสายการบินสัญชาติสหรัฐอเมริกา พวกเขามีสำนักงานใหญ่ในซีแอตเทิล รัฐวอชิงตัน และมีฐานการบินอยู่ที่ในแองเคอเรจ  ลอสแองเจลิส พอร์ตแลนด์ ซานฟรานซิสโก และซีแอตเทิล  ณ ปีค.ศ. 2022 อะแลสกาแอร์ไลน์ได้ขยายเส้นทางบินไปยัง 117 เมืองกับเครื่องบินในฝูงทั้ง 303 ลำ
[thumb|260x260px|หลังจากการควบรวมกิจการระหว่างอะแลสกาแอร์ไลน์และ[เวอร์จินอเมริกา, สายการบินได้สร้างลวดลายพิเศษเพื่อเป็นการเฉลิมฉลองบนอากาศยานหลายลำ รวมถึงแอร์บัส เอ321 ลำนี้]]

## ประวัติ
อะแลสกาแอร์ไลน์ก่อตั้งในปีค.ศ. 1932 ในชื่อ "แมคกีแอร์เวย์" ก่อนรวมเข้ากับสายการบินอื่นๆ อีกหลายแห่งในปีค.ศ. 1934 และทำให้เกิด "สตาร์แอร์ไลน์"  จึงเปลี่ยนชื่อเป็น "อะแลสกาแอร์ไลน์" ในที่สุดเมื่อวันที่ 2 พฤษภาคม ค.ศ. 1944 ต่อมาในปี ค.ศ. 1950 อแลสกาแอร์ไลน์เริ่มให้บริการเที่ยวบินเช่าเหมาลำทั่วโลก หลายเที่ยวบิน แต่รัฐบาลได้กล่าวในภายหลังว่าอะแลสกาแอร์ไลน์สามารถบินได้ในรัฐอะแลสกาเท่านั้น แล้วในปีค.ศ. 1961 สายการบินได้เริ่มทำการบินไปยังทวีปอเมริกา ในปีค.ศ. 1970 อะแลสกาแอร์ไลน์เริ่มบินเช่าเหมาลำไปยังสหภาพโซเวียต  ในปีค.ศ. 1972 สายการบินได้เปิดตัวโลโก้ "เอสกิโม" อันโด่งดังซึ่งยังคงใช้มาจนถึงทุกวันนี้ ในปีค.ศ. 1985 อลาสก้าเริ่มบินไปยังเมืองใหม่ๆ มากมายในชายฝั่งตะวันตกของสหรัฐอเมริกา ในปีค.ศ. 1988 สายการบินอลาสก้าเริ่มเที่ยวบินแรกไปยังเม็กซิโก ในปีค.ศ. 1990 อะแลสกาแอร์ไลน์กลายเป็นสายการบินแรกที่ขายตั๋วทางอินเทอร์เน็ต ให้บริการเช็คอินด้วยตนเอง และมี GPS บนเครื่องบิน 

อลาสก้าแอร์ไลน์เปิดตัวโลโก้ใหม่ในเดือนมกราคม ค.ศ. 2016 อลาสก้าแอร์ไลน์และเวอร์จินอเมริกาประกาศแผนการที่จะควบรวมกิจการในวันที่ 4 เมษายน ค.ศ. 2016 สายการบินที่ควบรวมกิจการยังคงชื่ออลาสก้าแอร์ไลน์เดิม โดยเวอร์จินอเมริกาบินเป็นครั้งสุดท้าย ในวันที่ 24 เมษายน ค.ศ. 2018

## จุดหมายปลายทาง

### ข้อตกลงการบินร่วม
อะแลสกาแอร์ไลน์เป็นสมาชิกของพันธมิตรวันเวิลด์และมีพันธมิตรทางการบินกับสายการบินต่อไปนี้:

* แอร์ลิงกัส
* อเมริกันแอร์ไลน์
* บริติชแอร์เวย์ 
* คาเธ่ย์แปซิฟิค
* ค็อนดอร์
* เอ็ลอัล
* ฟิจิแอร์เวย์
* ฟินน์แอร์
* ไห่หนานแอร์ไลน์
* ไอบีเรีย
* ไอซ์แลนด์แอร์
* เจแปนแอร์ไลน์
* โคเรียนแอร์
* ลาตัม ชิลี
* มาเลเซียแอร์ไลน์
* ควอนตัส
* กาตาร์แอร์เวย์
* รัวยาแลร์มาร็อก
* รอยัลจอร์แดเนียน
* เอสเซเวนแอร์ไลน์
* สิงคโปร์แอร์ไลน์
* ศรีลังกันแอร์ไลน์

## ฝูงบิน
ณ เดือนมกราคม ค.ศ. 2026 ฝูงบินของอะแลสกาแอร์ไลน์มีดังนี้ (รวมอากาศยานของอะแลสกาแอร์คาร์โก้, ฮอไรซั่นแอร์ และสกายเวสต์แอร์ไลน์)


ไฟล์:N615AS Alaska Airlines 2000 Boeing 737-790 C N 30344 (28850996478).jpg|โบอิง 737-700
ไฟล์:Alaska Airlines, Boeing 737-890, N585AS (28717750646).jpg|โบอิง 737-800
ไฟล์:Alaska Airlines 737 MAX 9 (N913AK).jpg|โบอิง 737 แมกซ์ 9
ไฟล์:Alaska Airlines global livery on Boeing 787-9 - inaugural flight at Seattle-Tacoma International Airport - 01.jpg|โบอิง 787-9
ไฟล์:AlaskaAirlines(Skywest)E175N183SY SANFebruary2019.jpg|เอ็มบราเออร์ อีอาร์เจ-175


## อุบัติเหตุและอุบัติการณ์สำคัญ
thumb|ชุดภาพแอนิเมชั่นแสดงการบินของเที่ยวบินที่ 261

### อุบัติเหตุ

* 31 มกราคม ค.ศ. 2000: เที่ยวบินที่ 261 เครื่องบินแมคดอนเนลล์ ดักลาส เอ็มดี-80 ตกลงสู่มหาสมุทรแปซิฟิก ใกล้กับเกาะอะนาคาปา บริเวณรัฐแคลิฟอร์เนีย สหรัฐฯ โดยขณะบินอยู่เหนือมหาสมุทรแปซิฟิก เครื่องบินก็ได้สูญเสียการควบคุมแล้วตกลง ส่งผลให้ไม่มีผู้รอดชีวิต คาดว่าเกิดจากความล้มเหลวของสกรู เนื่องจากการบำรุงรักษาที่ไม่เหมาะสม

## อ้างอิง


หมวดหมู่:สายการบินสัญชาติอเมริกัน
หมวดหมู่:สมาชิกวันเวิลด์
คอพีพาสตา

**คอพีพาสตา**  หรือ **ก๊อปปี้พาสต้า** () เป็นกลุ่มข้อความที่ถูกบุคคลคัดลอกและวางทั่วอินเทอร์เน็ตผ่านทางเว็บไซต์ฟอรัมออนไลน์และบริการเครือข่ายสังคม กล่าวกันว่าคอพีพาสตามีความคล้ายกับการสแปม เพราะมักสร้างความรำคาญแก่ผู้ใช้อื่นและขัดขวางการสนทนาออนไลน์

ซึ่งมีตั้งแต่ไม่เกี่ยวกับเรื่องที่พูดถึงหรือการล้อเลียน จนถึงการสแปม

## ประวัติ
มีการใช้ศัพท์ "copypasta" เป็นครั้งแรกใน ค.ศ. 2006 โดยกลุ่มผู้ใช้ในยูสเน็ต

### ศัพทมูลวิทยา
ศัพท์ "copypasta" มีที่มาจากศัพท์ทางคอมพิวเตอร์ว่า "copy/paste" และสามารถสืบต้นตอไปถึงสายโยงใยของผู้ใช้นิรนามรายหนึ่งจากโฟร์แชนใน ค.ศ. 2006

## ตัวอย่างสำคัญ
### เนวีซีล
คอพีพาสตาเนวีซีลเป็นย่อหน้าขนาดยาวที่มีเนื้อหาโจมตี "ไอ้เด็กน้อย" อย่างก้าวร้าว แต่ในขณะเดียวกันก็มีน้ำเสียงขบขันตามแบบฉบับของ "ผู้ชายเข้มแข็ง" โดยเล่าถึงความสำเร็จแบบเพ้อเจ้อ เช่น "การฆ่าคนมากกว่า 300 ราย" และ "ผ่านการฝึกในสงครามกอริลลา" คอพีพาสตานี้มักถูกโพสต์ซ้ำหลายครั้งเพื่อตอบโต้ในเชิงขบขันต่อการดูหมิ่น และคาดกันว่ามีต้นกำเนิดจากกระดานข้อความในโฟร์แชนเมื่อวันที่ 11 พฤศจิกายน ค.ศ. 2010

คอพีพาสตานี้ถูกใช้ในคำประกาศเจตนาของผู้ก่อเหตุเหตุกราดยิงมัสยิดในไครสต์เชิร์ช

### ''ผึ้งน้อยหัวใจบิ๊ก''
คอพีพาสตา *[[ผึ้งน้อยหัวใจบิ๊ก]]* กำเนิดขึ้นใน ค.ศ. 2013 โดยผู้ใช้จะโพสต์บทภาพยนตร์ทั้งหมดของ *ผึ้งน้อยหัวใจบิ๊ก* ลงในเว็บไซต์ต่าง ๆ เช่น เรดดิตหรือทัมเบลอร์ คอพีพาสตานี้กลายเป็นที่นิยมเมื่อมีผู้โพสต์คลิปที่นำมาจากภาพยนตร์นี้เป็นครั้งแรก และเป็นที่นิยมในยูทูบช่วงปลาย ค.ศ. 2016

## อ้างอิง

หมวดหมู่:อินเทอร์เน็ตมีม
หมวดหมู่:วัฒนธรรมอินเทอร์เน็ต
ลุยส์ เอเชเบร์ริอา

**ลุยส์ เอเชเบร์ริอา อัลบาเรซ** (; 17 มกราคม พ.ศ. 2465 – 8 กรกฎาคม พ.ศ. 2565) เป็นนักกฎหมาย นักวิชาการ และนักการเมืองชาวเม็กซิโกซึ่งดำรงตำแหน่งประธานาธิบดีของประเทศเม็กซิโก ระหว่าง พ.ศ. 2513 จนถึง พ.ศ. 2519 ก่อนหน้านี้เขาดำรงตำแหน่งรัฐมนตรีว่าการกระทรวงมหาดไทยระหว่าง พ.ศ. 2506 จนถึง พ.ศ. 2512 ปัจจุบันเขาเป็นอดีตประธานาธิบดีที่ยังมีชีวิตอยู่และมีอายุมากที่สุดในประวัติศาสตร์ของประเทศ

เขาดำรงตำแหน่งรัฐมนตรีว่าการกระทรวงมหาดไทยในรัฐบาลของกุสตาโบ ดิอัซ ออร์ดัซ โดยขึ้นชื่อเรื่องการปราบปรามทางการเมืองในประเทศ นักข่าว นักการเมือง หรือนักเคลื่อนไหวที่มีแนวคิดตรงข้ามรัฐบาลถูกตรวจพิจารณา รวมถึงถูกจับกุมตามอำเภอใจ ถูกทรมาน และถูกวิสามัญฆาตกรรม พฤติการณ์เหล่านี้บานปลายไปสู่การสังหารหมู่ที่ตลาเตโลลโก พ.ศ. 2511 ดิอัซและเอเชเบร์ริอาถูกตั้งข้อสงสัยว่ามีส่วนในการก่อการสังหารหมู่ครั้งนี้ ดิอัซได้แต่งตั้งให้เขาเป็นผู้สืบทอดตำแหน่งประธานาธิบดีเม็กซิโก เขาจึงขึ้นสู่อำนาจใน พ.ศ. 2513

เอเชเบร์ริอาถือเป็นประธานาธิบดีคนสำคัญคนหนึ่งในประวัติศาสตร์เม็กซิโก โดยรัฐบาลของเขาวางตัวเป็นกลางในสงครามเย็น  และได้รับผู้ลี้ภัยทางการเมืองจากรัฐบาลเผด็จการทหารของเอากุสโต ปิโนเช แห่งประเทศชิลี และสถาปนาความสัมพันธ์ระหว่างประเทศเม็กซิโกกับสาธารณรัฐประชาชนจีนหลังจากการเยือนประเทศจีนและเข้าพบเหมา เจ๋อตุง ทั้งนี้ รัฐบาลของเขามีความสัมพันธ์ที่ไม่ราบรื่นกับประเทศอิสราเอลและกลุ่มชาวอเมริกันเชื้อสายยิว หลังจากสนับสนุนข้อมติของสหประชาชาติที่ถือว่าลัทธิไซออนนิสต์เป็นอคติทางเชื้อชาติ

ในสมัยที่เขาดำรงตำแหน่งประธานาธิบดี ประเทศเม็กซิโกมีการเติบโตทางเศรษฐกิจอย่างมีนัยยะสำคัญ และมีการสนับสนุนการพัฒนาโครงสร้างพื้นฐานของประเทศอย่างจริงจัง โดยเฉพาะการสร้างท่าเรือเพื่อการค้า อย่างไรก็ตาม เขาปกครองประเทศแบบเผด็จการ และเขามีส่วนเกี่ยวข้องและพัวพันในการสังหารหมู่ในเทศกาลสมโภชพระคริสตวรกาย พ.ศ. 2514 รวมถึงสงครามสกปรก ซึ่งทำให้เขาขัดแย้งกับกลุ่มผู้สนับสนุนฝ่ายซ้ายในประเทศ แม้ว่าเขาจะดำเนินนโยบายแบบประชานิยมฝ่ายซ้ายก็ตาม ทั้งนี้ มีการบันทึกว่าเที่ยวบินมรณะเกิดขึ้นครั้งแรกในเม็กซิโกสมัยที่เขาดำรงตำแหน่งประธานาธิบดี หลังจากหมดวาระตำแหน่งประธานาธิบดี เขาถูกฟ้องร้องในฐานะผู้มีส่วนเกี่ยวข้องในการสังหารหมู่ที่ตลาเตโลลโกและการสังหารหมู่ในเทศกาลสมโภชพระคริสตวรกาย ซึ่งมีการฟ้องร้องใน พ.ศ. 2549 แต่ใน พ.ศ. 2552 ศาลได้ยกฟ้องข้อกล่าวหาดังกล่าวทั้งหมด

## อ้างอิง

หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2565
หมวดหมู่:ประธานาธิบดีเม็กซิโก
อำเภอแฆแลแจสถาน

**อำเภอแฆแลแจสถาน** () เป็นอำเภอในเทศมณฑลออชทียอน จังหวัดแมร์แคซี ประเทศอิหร่าน จากสำมะโน พ.ศ. 2559 อำเภอนี้มีประชากร 7,207 คนใน 2,792 ครัวเรือน  

## อ้างอิง

แฆแลแจสถาน
หมวดหมู่:เทศมณฑลออชทียอน
สุภาพร กำเนิดผล

**สุภาพร กำเนิดผล**  (เกิด 17 มกราคม พ.ศ. 2525)  เป็นนักการเมืองชาวไทย อดีตสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ อดีตรองนายกองค์การบริหารส่วนจังหวัดสงขลา

## ประวัติ
สุภาพร เกิดเมื่อวันที่ 17 มกราคม พ.ศ. 2525 เป็นบุตรนายวีระพนธ์ กับนางชนานาถ กำเนิดผล ด้านครอบครัวสมรสกับเดชอิศม์ ขาวทอง มีธิดา 2 คน

สำเร็จการศึกษาระดับมัธยมศึกษา จากโรงเรียนมัธยมสิริวัณวรี 2 สงขลา ระดับปริญญาตรี คณะวิทยาการจัดการ จากมหาวิทยาลัยราชภัฏสงขลา และกำลังศึกษาระดับปริญญาโท คณะการจัดการสิ่งแวดล้อม จากมหาวิทยาลัยสงขลานครินทร์

## งานการเมือง
สุภาพรเข้าสู่วงการการเมืองด้วยการเป็นเลขานุการของอนุมัติ อาหมัด ขณะดำรงตำแหน่งเป็นสมาชิกวุฒิสภาจังหวัดสงขลา จากนั้นเข้ารับตำแหน่งเป็นรองนายกองค์การบริหารส่วนจังหวัดสงขลาในช่วงปลาย พ.ศ. 2563

ปลาย พ.ศ. 2564 เมื่อถาวร เสนเนียม ต้องพ้นจากตำแหน่งตามคำวินิจฉัยของศาลรัฐธรรมนูญ สุภาพรได้รับคัดเลือกจากพรรคประชาธิปัตย์ให้ลงสมัครรับเลือกตั้งซ่อมแทนถาวรในการเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565 และได้รับเลือกตั้งเป็นสมาชิกสภาผู้แทนราษฎรในครั้งดังกล่าว ซึ่งสุภาพรเป็นสมาชิกสภาผู้แทนราษฎรสตรีคนแรกของจังหวัดสงขลา

### สมาชิกสภาผู้แทนราษฎร
สุภาพร กำเนิดผล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565 สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากเขตภาษีเจริญ
หมวดหมู่:นักการเมืองจากกรุงเทพมหานคร
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากมหาวิทยาลัยราชภัฏสงขลา
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หน่อย นวรัตน์

**หน่อย นวรัตน์** เป็นนักร้องลูกทุ่งหญิงชื่อดังจากค่ายโฟร์เอส ด้วยความที่เพลงของเธอส่วนใหญ่จะร้องแก้กับนักร้องลูกทุ่งชายชื่อดังหลายท่าน จึงมีฉายาว่า เจ้าแม่เพลงแก้ และเธอเคยร้องเพลงแก้ของนักร้องลูกทุ่งชายชื่อดังหลายท่าน เช่น ชาย เมืองสิงห์ , ยอดรัก สลักใจ , สายัณห์ สัญญา เป็นต้น

## ผลงาน

### อัลบั้ม

* อมตะหน่อย-ชาย ชุด มะนาวไม่มีน้ำ
* หมั่นไส้
* บัวตูมบัวบาน
* แฟน ต.ช.ด.
* เมรีขี้เมา
* พ่อพวงมะนาว
* เสียงตอบจากไก่
* เมียน้อยคอยเกื้อ
* ร้องแก้ หยิบผิด
* กินรีเล่นน้ำ
* ปลอบใจคนเศร้า
* แจ่มจริงหรือจ๊ะ
* ไหนว่าไม่ลืม
* จดหมายไม่เป็นหมัน
* เข็ดแล้วความรัก
* คู่บุญคู่บวช 3
* รำวงชาวบ้าน
## อ้างอิง

หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
เทศมณฑลออชทียอน

**ออชทียอน** () เป็นเทศมณฑลในจังหวัดแมร์แคซี ประเทศอิหร่าน โดยมีออชทียอนเป็นเมืองหลัก จากสำมะโน พ.ศ. 2549 เทศมณฑลนี้มีประชากร 19,011 คนใน 5,669 ครัวเรือน เทศมณฑลนี้มีอำเภอเพียงอำเภอเดียวคืออำเภอกลาง และมีเมืองเพียงเมืองเดียวคือออชทียอน

## อ้างอิง